Joseph Mathunjwa

Joseph Mathunjwa a Wɔwoo Esusow Aketseaba 26 wɔ afe 1965 nye panyin a ɔda Association of Mineworkers and Construction Union (AMCU).

 N'abrabɔ ahyɛse Na N'edwumasɛm 

Wɔwoo Mathunjwa wɔ Amathikulu wɔ KwaZulu-Natal ne etsifi afamu a ɔwɔ South Africa na edwuma a odzii kan yɛe nye datser wɔ afe 1986 wɔ Ran Coal a nna akatua a ɔgye hyɛ ase fi R300 kesi R400 bosoom biara. Onyaa ɔpɛ wɔ edwumayɛfokuw wɔ ber a edwumayɛfo hɔn ndwuma hyɛɛ ase dɛ orifi hɔn nsa wɔ ber edwumakuw no enntu anamɔn biara dɛ wɔbɔbɔ edwumayɛfo no ho ban dɛ hɔn ndwuma nnkefir hɔn nsa. Ɔhyɛɛ ase koo ma edwumayɛfo a woeyi hɔn edzi wɔ afe  2005 wɔ asɛndzibea a wɔhwɔ ndwuma mu nsɛmsɛm a ɔwɔ BHP Billiton na odzii konyim,na hɔ nye AMCU n'ahyɛse.
Dzifuu bosoom wɔ afe 2022, ber a nna ɔdze n'anomusɛm roto gua no, Mathunjwa kaa dɛ nna ndzɛmba rokɔ do yie wɔ South Africa ber a nna wɔhyɛ aborɔfo amambu no ase kyen ndɛ.

 Noho Nsɛm 
Mathunjwa yɛ Kristonyi a ɔsom wɔ Salvation Army ne saso ntsi otum bɔ totorobɛnto na osua ndwom so. Ɔyɛ ɔdwontonyi a ɔbɔ noho mbɔdzen yie.